b'\n_START_ARTICLE_\nVanlig hagesnegl\n_START_SECTION_\nUtseende\n_START_PARAGRAPH_\nSkallet er gult, med eller uten m\xc3\xb8rk lengdelinje. Kanten rundt \xc3\xa5pningen i skallet er lys. Lundsnegl er mer gr\xc3\xa5 og har skall med m\xc3\xb8rke lengdelinjer. Skallh\xc3\xb8yde (\xc3\xa5pningens h\xc3\xb8yde sett rett forfra) er 15-16\xc2\xa0millimeter, bredden er 14-20\xc2\xa0millimeter. 5 vridninger er synlige fra denne vinkelen. _NEWLINE_Kroppen er litt brunlig gr\xc3\xa5. For en sikker artsbestemmelse m\xc3\xa5 en dissekere sneglen og se p\xc3\xa5 genitaliene.\n_START_SECTION_\nLevevis\n_START_PARAGRAPH_\nVanlig hagesnegl lever p\xc3\xa5 land ofte i \xc3\xa5pen l\xc3\xb8vskog, kratt, veiskr\xc3\xa5ninger eller mer \xc3\xa5pent landskap. Den lever av b\xc3\xa5de friske og r\xc3\xa5ttnende planter. S\xc3\xa6rlig kan hagesnegl sees p\xc3\xa5 nysl\xc3\xa5tt gress._NEWLINE_Vanlig hagesnegl er i aktivitet fra tidlig om v\xc3\xa5ren, s\xc3\xa5 snart sn\xc3\xb8en forsvinner. Den kan ogs\xc3\xa5 ses helt til temperaturen synker til nullgrader om h\xc3\xb8sten. Om vinteren ligger den i dvale._NEWLINE_Vanlig hagesnegl ersom alle snegler tvekj\xc3\xb8nnet noe som gj\xc3\xb8r det lettere \xc3\xa5 finne en partner. For \xc3\xa5 kunne legge egg kreves allikevel to snegler, som under parringen, befrukter hverandre gjensidig. Under parring presses kroppene mot hverandre, fot mot fot, rett ovenfor hverandre. Med vaggende bevegelser bef\xc3\xb8ler de hverandre med leppene og tentaklene.  Etter en tid vrenger den ene sneglen ut sin vagina\xc3\xa5pning og en pilsekk med en kalkpil som den stikker inn i partnerens kropp.  Den andre sneglen gj\xc3\xb8r likes\xc3\xa5 og parringen kan begynne.  De befrukter hverandre samtidig. Begge legger egg i etterkant av akten. _NEWLINE_Snegler d\xc3\xb8r ofte like etter parring og egglegging.'